ⴰⵥⵕⵓ

ⴰⵥⵕⵓ ⵜⴳⴰ ⵢⴰⵜ ⵜⵎⴷⵉⵏⵜ ⵜⴰⵎⵖⵔⵉⴱⵉⵜ ⴳⵔ ⵉⴷⵓⵔⴰⵔ ⵏ ⵡⴰⵟⵍⴰⵙ ⴰⵏⴰⵎⵎⴰⵙ, ⵉⴱⴹⴰⵜ 89 ⴽⵎ ⵙ ⵓⵏⵥⵓⵍ ⵖⴼ ⴼⴰⵙ ⴷ 68 ⴽⵎ ⵖⴼ ⵎⴽⵏⴰⵙ, ⵜⵍⵍⴰ ⴳ ⵜⵙⴳⴰ ⵏ ⵉⴼⵔⴰⵏ ⴳ ⵜⵎⵏⴰⴹⵜ ⵏ ⴼⴰⵙ ⵎⴽⵏⴰⵙ. ⵓⵟⵟⵓⵏ ⵏ ⵉⵎⵣⴷⴰⵖⵏ ⵢⵉⵡⴹ 57 581 ⴳ ⵓⵙⵉⴹⵏ ⴰⵎⵖⵔⵉⴱⵉ ⵏ 2024.

## ⵜⴰⵙⵏⴰⵎⴽⵜ ⵏ ⵉⵙⵎ
ⴰⵥⵕⵓ ⵉⴳⴰ ⵢⴰⵏ ⵉⵙⵎ ⴰⵊⵢⵓⵎⵓⵔⴼⵓⵍⵓⵊⵉ (ⵙ ⵜⴰⵏⴳⵍⵉⵣⵜ : geomorphological) ⵉⵜⵜⵓⵢⴰⵡⵉⵏ ⵙⴳ  ⵢⴰⵏ ⵓⵥⵕⵓ ⴰⵎⵇⵔⴰⵏ ⴳ ⵡⴰⵎⵎⴰⵙ ⵏ ⵜⵎⴷⵉⵏⵜ.

## ⴰⵎⵣⵔⵓⵢ

ⴰⵔⴰ ⴰⵎⵣⵡⴰⵔⵓ ⵏ ⵜⵎⴷⵉⵏⵜ ⵏ ⴰⵥⵕⵓ ⴳ ⵓⵎⵣⵔⵓⵢ ⵉⵍⵍⴰ ⴳ ⵢⴰⵜ ⵜⴱⵔⴰⵜ ⵉⵜⵜⵓⵣⵏⵏ ⵙⴳ ⴼⵉⵔⵏⴰⵡ ⵜⴰⴼⵉⵔⴰ (Fernão Taveira) ⴰⵔ ⴰⴳⵍⵍⵉⴷ ⵎⴰⵏⵡⵉⵍ ⴰⵎⵣⵡⴰⵔⵓ ⵏ ⴱⵕⵟⵇⵇⵉⵣ.

ⴰⵥⵕⵓ ⵜⴻⵜⵜⵡⵙⵙⴰⵏ ⴰⵎ ⵜⴰⵎⴷⵉⵏⵜ ⵜⴰⵎⵣⵡⴰⵔⵓⵜ ⵏⵏⴰⴳ ⵉⵜⵜⵉⵍⵉ ⵓⵙⵉⵏⴰⵏ ⵏ ⵓⵙⵎⴷⵉ ⴳ ⵜⵎⵏⴰⴹⵜ ⵜⴰⴱⵔⴱⴰⵔⵉⵜ - ⴰⵙⵉⵏⴰⵏ ⵏ ⵓⵙⵎⴷⵉ ⴰⴱⵔⴱⴰⵔⵉ ⵏ ⴰⵥⵕⵓ - (ⵓⵙⵙⴰⵏⴰ ⴰⵙⵉⵏⴰⵏ ⵏ ⵓⵙⵎⴷⵉ ⵜⴰⵕⵉⴽ ⴱⵏⵓ ⵣⵉⵢⴰⴷ) ⵜⴻⵜⵜⵓⵙⴽⴰ ⵙ ⵉⵏⴱⴰⴹⵏ ⵉⵙⵜⵉⵄⵎⴰⵔⵉⵢⵏ ⵉⴼⵕⴰⵏⵚⵉⵚⵏ ⴰⴷ ⵙⵙⵖⵔⵏ ⵉⵎⵖⵔⴰⴱⵉⵢⵏ ⵉ ⵜⵏⴱⴰⴹⵜ ⵜⴰⵙⵜⵉⵄⵎⴰⵔⵉⵢⵜ, ⵜⴳⴰ ⵢⴰⵜ ⵙⴳ ⵉⵎⴰⵙⵙⵏ ⵉ ⵓⵙⵙⵔⵔⵓⵙ ⵏ ⵢⴰⵏ "ⴹⴹⴰⵀⵉⵔ ⴰⴱⵕⴱⴰⵕⵉ" ⵓⵏⵏⴰ ⵉⴱⴷⴷⵍⵏ ⴰⵏⴳⵔⴰⵡ ⵏ ⵜⴰⵣⵔⴼⵜ ⴳ ⵜⵎⵏⴰⴹⵉⵏ ⵜⵉⵎⴰⵣⵉⵖⵉⵏ, ⵉⵙⵙⵓⴼⵖ ⵜⵉⵎⵏⴰⴹⵉⵏ ⴰⴷ ⵙⴳ ⵛⵛⴰⵔⵉⵄⴰ ⴷ ⵜⵏⴱⴰⴹⵜ ⵏ ⵍⵎⵅⵣⵏ ⵏⵏⴰ ⵉⵜⵜⵓⵙⵎⵔⴰⵙⵏ ⴳ ⵓⵙⴰⴳⵓⵔ ⵏ ⵉⴷⵖⵔⴰⴰⵏ ⵏ ⵍⵎⵖⵔⵉⴱ, ⴷ ⵓⵙⵔⵔⵓⵙ ⵏ ⵢⴰⵏ ⵓⵏⴳⵔⴰⵡ ⴰⵣⵔⴼⴰⵏ ⴰⵎⴰⵢⵏⵓ ⵉⵜⵜⵢⴰⵙⵉⵏ ⵙⴳ ⵉⵏⴳⵔⴰⵡⵏ ⵉⵣⵔⴼⴰⵏⵏ ⵉⵎⴰⵣⵉⵖⵏ ⴷ ⵉⵜⵙⵏ ⵢⴰⴹⵏ ⵉⵜⵜⵓⵢⴰⵔⴰⵏ ⵙ ⵜⴼⵔⴰⵏⵙⵉⵙⵜ.

ⴰⵙⵉⵏⴰⵏ ⵢⵓⵖⴰⵍ ⴷ ⵢⴰⵏ ⵓⵙⵉⵏⴰⴳ ⵏ ⵜⵖⵓⵔⵉ ⴳ ⵜⵎⵏⴰⴹⵜ, ⵉⵙⵙⵓⴼⵖⴷ ⵢⴰⵏ ⵓⴳⵣⵣⵓⵎ ⵙⴳ ⵓⴼⵔⵉⵏⵏ ⵉⵙⵔⵜⴰⵏⵏ ⴷ ⵉⵙⵔⴷⴰⵙⵏ ⵙⴳ 1956 ⴰⵔ 1973, ⴷⴼⴼⵉⵔ ⵏ ⵜⴰⵙⵉⵎⴰⵏⵜ ⴰⵙⵉⵏⴰⵏ ⵉⵜⵜⵓⵙⵎⵎⴰ ⴰⵙⵉⵏⴰⵏ ⵏ ⵓⵙⴷⵉ ⵏ ⴰⵥⵕⵓ ⵜⴰⵕⵉⴽ ⵉⴱⵏⵓ ⵣⵉⵢⴰⴷ.

ⴳ ⵓⵙⴳⴳⴰⵙ 1952 , 20 ⵏ ⵉⵕⵓⵎⵉⵢⵏ ⵉⴱⵉⵏⵉⴷⵉⴽⵜⵉⵏ ⵉⵡⴹⵏⴷ ⴰⴷ ⴳⵏ ⵜⴰⵎⴰ ⵏ ⵜⵎⴷⵉⵏⵜ ⵜⴰⵄⵣⴰⵎⵜ ⵏ ⵜⵓⵎⵍⵉⵍⵉⵏ ⵓⵏⵏⴰ ⵉⵙⵙⵏⴱⴳⵉⵏ ⵉⵎⵙⴰⵡⴰⵍⵏ ⴳⵔ ⵉⵎⴰⵙⵉⵃⵉⵢⵏ ⵓⴷⴰⵢⵏ ⴷ ⵉⵎⵓⵙⵍⵎⵏ ⵏ ⵜⵎⵓⵔⴰ ⵉⵎⵣⴰⵔⴰⵢⵏ ⴳⵔ 1955 ⴷ 1964. ⵜⴰⵄⵣⴰⵎⵜ ⵍⵍⵉ ⵉⵜⵜⵓⵔⴳⵍⵏ ⴳ ⵓⵙⴳⴳⴰⵙ 1968 ⴰⵛⴽⵓ ⵏ ⵜⵉⵙⵙⴰⵙⵉⵏ ⴳ ⵓⴳⵏⵙ ⵏ ⵍⵎⵖⵔⵉⴱ ⴷ ⴰⵡⴷ ⴳ ⵓⵎⴰⴹⴰⵍ. ⵜⵙⵎⵔⴰⵙ ⴰⵎ ⵜⴰⵏⵙⴰ ⵏ ⵓⴼⵉⵍⵎ "ⵉⴼⴳⴰⵏⵏ ⴷ ⵉⴱⴰⴱⴰⵢⵏ" ⴳ 2010.

ⵜⴰⵎⴷⵉⵏⵜ ⵜⴻⵜⵜⵓⵊⵊⴰ ⵙⴳ ⵉⵏⴱⴰⴹⵏ ⵉⵎⵖⵔⴰⴱⵉⵢⵏ ⵙⴳ ⵜⴰⵙⵉⵎⴰⵏⵜ ⴳ ⵓⵙⴳⴳⴰⵙ 1956 ⵙⴷⵉⴽⵏ ⵖⴼ ⵜⵎⴷⵉⵏⵜ ⵏ ⵜⴰⵎⴰ ⵏⵏⵙ ⵉⴼⵔⴰⵏ. ⵎⵇⵇⴰⵔ ⵜⴳⴰ ⵜⴰⵎⴰⵥⵓⵏⵜ ⵏ ⵜⵉⴷⵜ ⵏ ⵡⴰⵟⵍⴰⵙ ⴰⵏⴰⵎⵎⴰⵙ ⴷ ⵢⴰⵜ ⵜⵎⴷⵉⵏⵜ ⵏⵏⴰ ⵉⴼⴽⴰⵏ ⵉ ⵍⵎⵖⵔⵉⴱ ⵡⴰⵀⵍⵉ ⵏ ⵉⵎⵇⵇⵔⴰⵏⵏ ⴷ ⵉⵎⵡⴰⵙⵙⴰⵏⵏ ⵜⴰⵎⴷⵉⵏⵜ ⴰⵔ ⴰⵙⵙⴰ ⵓⵔ ⵜⴳⵉ ⵙⵓⵎⴰⴷⴷⵓⴷ ⵜⴰⵎⴰⵥⵓⵏⵜ ⵜⴰⵙⴳⴰⵡⴰⵏⵜ ⵡⴰⵅⵅⴰ ⵜⵉ ⵜⴳⴰ ⴳ ⵜⵉⵍⴰⵡⵜ.

ⵜⴰⵎⴷⵉⵏⵜ ⴷⴳⵙ ⵎⵛⵜⴰ ⵏ ⵉⵙⵏⵙⴰ.

## ⵜⴰⵔⴰⴽⴰⵍⵜ

ⵜⴰⵎⴷⵉⵏⵜ ⵏ ⵓⵥⵕⵓ ⵜⵍⵍⴰ ⴳ ⵢⴰⵜ ⵜⴰⵏⵙⴰ ⵜⴰⵙⵜⵔⴰⵜⵉⵊⵉⵜ ⵏ ⵓⵎⵣⴳⴰⵍ ⵏ ⵉⴱⵔⴷⴰⵏ N13 ⴷ N8 ⵍⵍⵉ ⵙ ⵜⴰⵙⴳⴰ ⵜⴰⴳⴰⴼⴰⵏⵜ ⵏ ⵡⴰⵟⵍⴰⵙ ⴰⵏⴰⵎⵎⴰⵙ. ⴰⴱⵔⵉⴷ N13 ⵉⵙⵎⵓⵏ ⴰⵥⵕⵓ ⴷ ⵎⴽⵏⴰⵙ ⴳ ⵓⴳⴰⴼⴰ ⴰⴷⴰⵔⴰⵎ ⴷ ⵎⵉⴷⵍⵜ ⴳ ⵓⵏⵥⵓⵍ ⴰⴰⴳⵎⵎⵓⴹ. ⴰⴱⵔⵉⴷ ⴰⵏⴰⵎⵓⵔ N8 ⵢⵓⵛⴽⴰⴷ ⵙⴳ ⴼⴰⵙ ⴳ ⵓⴳⴰⴼⴰ ⵓⴳⵎⵎⵓⴹ ⴰⵔ ⵉⵜⴷⴷⵓ ⴰⵔ ⵅⵏⵉⴼⵔⴰ ⴷⴰⵔⴰⵙⵎⵕⵕⴰⴽⵛ ⴳ ⵓⵏⵥⵓⵍ ⴰⴷⴰⵔⴰⵎ.

ⴰⵥⵕⵓ ⵜⵍⵍⴰ ⴳ ⵢⴰⵜ ⵜⴰⵜⵜⵓⵢⵜ ⵏ 1278 ⵎ ⴷ ⵜⴻⵜⵜⵓⵙⵙⵓⵜⵉ ⵙ ⵉⴷⵓⵔⴰⵔ ⵉⴷⵍⴰⵏ ⵙ ⵜⵉⵙⵙⴰⴼⵉⵏ ⴷ ⵉⴷⴳⵍ. ⵜⴰⴳⴰⵏⵜ ⵏ ⵉⴳⴷⵍ ⵏ ⴳⵓⵔⵓ ⵜⵍⵍⴰ ⴳ ⵓⵏⵥⵓⵍ ⴰⴳⵎⵎⵓⴹ ⵏⵏⴰ ⴳ ⵜⴷⴷⵔ ⵢⴰⵜ ⵜⵔⴰⴱⴱⵓⵜ ⵜⴰⵎⵥⵥⴰⵏⵜ ⵏ ⵓⵎⴰⴽⴰⴽ ⴰⴱⵔⴱⴰⵔⵉ. ⵜⵉⵎⵏⴰⴹⵉⵏ ⵉⵏⵏⴹⵏ ⵏ ⴰⵥⵕⵓ ⴳⴰⵏ ⵢⴰⵏ ⵡⴰⵎⵎⴰⵙ ⵏ ⵓⵙⵙⴰⵔⴰ ⵉ ⵉⵎⵣⴷⴰⵖⵏ ⵏ ⵜⵎⴷⵉⵏⵉⵏ ⵉⵎⵇⵇⵓⵔⵏ ⵏ ⵜⴰⵎⴰ ⵏ ⵓⵥⵕⵓ. ⵜⵉⵎⵏⴰⴹⵉⵏ ⴰⴷ ⴰⵡⴷ ⴳⴰⵏ ⵜⴰⵣⴷⵖⵜ ⵏ "ⵉⴳⴷⵍ ⵏ ⴳⵓⵔⵓ" ⵏⵖⴷ "ⵉⴳⴷⵍ ⴰⵎⵇⵔⴰⵏ" ⵢⴰⵜ ⵜⴰⵙⴳⴰ ⵜⴰⵎⴰⵍⵍⴰⵢⴰⵏⵜ ⵉⵜⵜⵡⴰⵙⵙⴰⵏ ⴳ ⵜⵎⴷⵉⵏⵜ. ⴰⵡⴷ ⵢⵓⴳⴰⵔ ⵜⴰⴳⴰⵏⵜ ⵏ ⵓⵥⵕⵓ ⴷⴰ ⵜⵜⴰⴽⴽⴰ ⵢⴰⵜ ⵜⴰⵎⵓⵙⵜ ⵜⴰⵎⵇⵔⴰⵏⵜ ⵏ ⵜⵡⴰⴷⴰ ⴷ ⵜⵉⵎⵙⴽⵔⵜ ⵏ ⵜⵓⵏⵏⵓⵏⵜ ⴰⵔ ⵉⵜⵜⵉⵍ ⴷⴳⵙ ⴰⵡⴷ ⴽⵔⴰ ⵏ ⵜⵉⵎⵔⵙⵉⵡ ⵜⵉⵡⵍⴰⵏⵉⵏ ⵉ ⵉⵛⵉⵔⵔⴰⵏ ⵉⵎⵥⵢⴰⵏⵏ. ⵜⵓⵙⴽⴰ ⵜⴰⴷⵖⵔⴰⵏⵜ ⵏ ⴰⵥⵕⵓ ⵜⴳⴰ ⴳ ⴰⵏⴰⵡ ⴰⵡⵔⵓⴱⵉ (ⵉⵙⴼⵍⴰⵏ ⵏ ⵓⴱⵍⵖ ⴰⵣⴳⴳⴰⵖ).

ⵜⴰⵎⵏⴰⴹⵜ ⵜⴻⵜⵜⵡⴰⵙⵙⵏ ⴰⵡⴷ ⵙ ⵉⵙⴽⵍⴰ ⵏ ⵓⵔⴷⵍⵉⵎ ⴷ ⵓⴷⴼⴼⵓ ⴷ ⵉⴳⵓⵎⴰⵙ ⵏ ⵉⵙⵍⵎⴰⵏ ⴷ ⵜⴰⵙⴷⵓⵙⵉⵜ  ⵉⵜⵜⵓⴽⵔⴼⴹⵏ ⴳ ⵜⵎⵏⴰⴹⵜ ⵏ ⴱⵏ ⵙⵎⵉⵎ.

## ⴰⵏⵣⵡⵉ
ⵙ ⵓⵎⴰⵜⴰ ⴰⵏⵣⵡⵉ ⴳ ⴰⵥⵕⵓ ⵉⵔⵖⴰ ⵖⴼ ⵉⴼⵔⴰⵏ ⴰⵛⴽⵓ ⵜⴰⵎⴷⵉⵏⵜ ⵜⵣⴷⵔ ⵖⵉⴼⵙ. ⴷⴷⴰⵡ ⵓⵏⴳⵔⴰⵡ ⵏ ⴽⵓⴱⴱⵏ, ⴰⵥⵕⵓ ⵉⵍⵍⴰ ⵖⵓⵔⵙ ⵢⴰⵏ ⵓⵏⵣⵡⵉ ⵏ ⵉⵍⵍ ⵓⵎⵍⵉⵍ ⴰⵏⴰⵎⵎⴰⵙ ⴷ ⵓⵏⴱⴷⵓ ⵉⵔⵖⴰⵏ (Csa), ⵎⵇⵇⴰⵔ ⵖⴼ ⵜⴰⴳⵔⵙⵜ ⵏⵏⵙ ⵉⵙⵎⵎⵉⴹⵏ ⵎⴰⵛⴰ ⵓⵔ ⵜⵙⵎⵎⵉⴹ ⴰⵏⵛⵜⴰ ⴰⵏⵏ ⴼⴰⴷ ⴰⴷ ⵜⵉⵍⵉ ⴳ ⵓⵏⵣⵡⵉ ⴰⵎⵏⵥⴰⵡ ⵏ ⵉⵍⵍ ⵓⵎⵍⵉⵍ (Dsa), ⵜⴰⴳⵔⵙⵜ ⴷⴰ ⵜⵜⵉⵍⵉ ⵜⵙⵎⵎⵉⴹ ⴰⵔ ⵉⵟⵟⴰⵔ ⵓⴷⴼⵍ ⵎⴰⵛⴰ ⴱⵍⴰ ⴰⴷ ⵉⵄⵙⵙⵍ. ⴰⵡⵍⴰⵏ ⵉⵔⵖⴰ ⵉⵣⵡⴰ ⵎⴰⵛⴰ ⴰⴳⵓⵏⴷⵓ ⵏⵏⵙ ⵢⵓⴳⵔ ⵡⵉⵏ ⵉⴼⵔⴰⵏ.

## ⵜⵉⵡⵍⴰⴼⵉⵏ

File:Azrou Morocco.JPG|ⵜⴰⵎⴷⵉⵏⵜ ⵏ ⴰⵥⵕⵓ
File:Azrou,placeMohammedV.jpg|ⴰⵙⴰⵢⵙ ⵏ ⵎⵓⵃⵎⵎⴷ ⵡⵉⵙⵙ ⵚⵎⵎⵓⵚ
File:Azrou, Morocco (6342862579).jpg|ⵙⵙⵓⵇ ⵏ ⵓⵍⵍⵉ
File:Azrou 2.JPG|ⵢⴰⵜ ⵜⴰⵙⵓⴽⵜ ⴳ ⵓⵥⵕⵓ
File:Azrou.JPG|ⴰⵥⵕⵓ ⵏ ⵓⵥⵔⵓ
File:Azrou.jpg|ⵜⴰⵎⴷⵉⵏⵜ ⵏ ⴰⵥⵕⵓ
File:Neighborhood Tizi Moulay El Hassan in Azrou.jpg|ⵜⵉⵣⵉ ⵏ ⵎⵓⵍⴰⵢ ⵍⵃⴰⵙⵙⴰⴰⵏ ⴳ ⵡⴰⵥⵕⵓ
File:Le Musée Amazigh d'Azrou.jpg|ⴰⵙⴰⵍⴰⵢ ⴰⵎⴰⵣⵉⵖ ⵏ ⵓⵥⵕⵓ
File:Mosquée Hassan II Azrou.jpg|ⵜⵉⵎⵣⴳⵉⴷⴰ ⵃⴰⵙⴰⵏ ⵡⵉⵙⵙ ⵙⵉⵏ ⴰⵥⵕⵓ
File:La source d'eau Sebab Azrou.jpg|ⵜⴰⵙⵇⵇⴰⵢⵜ ⵏ ⵙⴱⴱⴰⴱ ⴳ ⵓⵥⵕⵓ
File:Centre ville d'Azrou.jpg|ⴰⵎⵎⴰⵙ ⵏ ⵜⵎⴷⵉⵏⵜ ⵏ ⴰⵥⵕⵓ


## ⵜⴰⵙⴽⵏⵉⵡⵜ
ⵜⴰⵎⴷⵉⵏⵜ ⵜⵙⵏⵢⴰ ⵢⴰⵏ ⵓⴱⵔⵓⵜⵓⴽⵓⵍ ⵏ ⵜⵡⵉⵙⵉ ⴷ ⴱⵍⵡⴰ ⴳ ⵢⵓⵍⵢⵓⵣ 2011 

* 18px ⴱⵍⵡⴰ (ⴼⵕⴰⵏⵚⴰ) ⵙⴳ 2011.
* 18px ⵎⵉⵍⵍ (ⴼⵕⴰⵏⵚⴰ) ⵙⴳ 1996.

## ⵉⵙⵓⵖⴰⵍ